S-3530/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2022, á hendur B-x-x J-x-x R-x-x S-x-x, kt. [...], [...], Reykjavík, fyrir eftirtalin fíkniefnalagabrot, með því að hafa:1. Þriðjudaginn 18. ágúst 2020 á heimili sínu að [...] í Reykjavík haft í vörslum sínum í sölu- og dreifingarskyni 372,76 gaf maríhúana, sem lögreglumenn fundu við leit í íbúðinni.

2. Sunnudaginn 31. janúar 2021 á heimili sínu að [...] í Reykjavík haft í vörslum sínum í sölu- og dreifingarskyni 0,34 gaf MDMA, 336,63 gaf maríhúana og 712,17 gaf tóbaksblönduðu kannabisefni, sem lögreglumenn fundu við leit í íbúðinni.

3. Sunnudaginn 17. apríl 2022 í íbúð [...]að [...] í Mosfellsbæ haft í vörslum sínum í sölu- og dreifingarskyni 183,31 gaf kannabisblönduðu efni og 224,31 gaf maríhúana, sem lögreglumenn fundu við leit í íbúðinni og haft í vörslum sínum 2,73 gaf maríhúana, sem lögreglumenn fundu við öryggisleit á ákærða og ákærði afhenti lögreglu.

Teljast brot í öllum liðum varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 712,17 gaf tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Jafnframt er krafist upptöku á þremur Nokia farsímum, sem lagt var hald á, með vísan til 7. mgr. 5. gr. sömu laga, en farsímarnir voru notaðir við sölu fíkniefna. Einnig er krafist upptöku á THC greini, sem hald var lagt, samkvæmt 7. mgr. 5. gr. sömu laga, en munurinn var notaður eða ætlaður til ólögmætrar meðferðar haldlagðra efna. Þá er jafnframt krafist upptöku á kr. 784.500 og 15 pundum, sem hald var lagt á, skv. 7. mgr. 5. gr. laga nr. 65/1974, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna.

Við þingfestingu málsins var af hálfu ákæruvalds fallið frá þeim hluta ákærunnar í ákærulið nr. 2 að ákærði hafi haft í vörslum sínum í sölu- og dreifingarskyni 0,34 gaf MDMA. Játaði ákærði þá háttsemi sem lýst er í ákærunni þannig breyttri.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sigum lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa. Ákærði kveðst hafa snúið lífi sínu til betri vegar, hann sé kominn í [...].

Ákærði er fæddur í [...]. Samkvæmt framlögðu sakavottorði, dagsettu 2. ágúst 2022, hefur ákærða nokkrum sinnum áður verið gerð refsing fyrir fíkniefnalagabrot, nú síðast með dómi Héraðsdóms Reykjavíkur 25. október 2017. Var ákærða þá gert að sæta fangelsi í 30 daga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 7 mánuði.

Að virtum sakaferli ákærða þykja ekki efni til að skilorðsbinda refsinguna.

Með vísan til lagaákvæða í ákæru eru gerð upptæk 712,17 gaf tóbaksblönduðu kannabisefni, þrír Nokia farsímar, THC greinir, 784.500 krónur og 15 pund sem hald var lagt á við rannsókn málsins.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi fyrir E-kvk-þf H-kvk-þf aðstoðarsaksóknara.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, B-x-x J-x-x R-x-x S-x-x, sæti fangelsi í 7 mánuði.

Ákærði sæti upptöku á 712,17 gaf tóbaksblönduðu kannabisefni, þremur Nokia farsímum, THC greini, 784.500 krónum og 15 pundum sem hald var lagt á við rannsókn málsins.

K-kk-nf K-kk-nf